SIR আতঙ্ক! বহরমপুরে আত্মঘাতী প্রৌঢ়

ওয়েবডেস্ক- এসআইআর (SIR) এক আতঙ্কের নাম হয়ে দাঁড়িয়েছে। নির্বাচন কমিশন (Election Commission) বলছে, কোনও ভয়ের বিষয় নেই। কিন্তু একের পর এক আত্মহত্যার ঘটনা রাজ্যজুড়ে উদ্বেগের কারণ হয়ে দাঁড়াচ্ছে।

ফের বহরমপুরে একই ঘটনা ঘটল। বহরমপুর (Berhampore) শহরের 24 নম্বর ওয়ার্ডে গান্ধী কলোনি এলাকায় তারক সাহা (৫২) (Tarak Saha) নামে এক ব্যক্তি আত্মহত্যা করেছেন। এসআইআর আতঙ্কে গলায় দড়ি দিয়ে আত্মঘাতী বলে অভিযোগ। জানা গেছে মৃতের কাছে ২০০২ সালের ভোটার তালিকা না থাকায় আতঙ্কে আত্মহত্যা বলে দাবি এলাকাবাসীর এবং পুরসভার কাউন্সিলরের।

এসআইআর ঘোষণার পর থেকে রাজ্যজুড়ে আতঙ্ক তৈরি হয়েছে। উত্তর ২৪ পরগনা, বসিরহাট থেকে পরিচারিকারা কাজ ছেড়ে চলে যাচ্ছেন। ঘুম উড়েছে বর্ধমান শহরের প্রায় ২০০ টি পরিবারের। সেই সঙ্গে বাড়ছে আত্মহত্যার ঘটনা। হাওড়ার উলুবেড়িয়ায় জাহির মাল নামে এক পরিযায়ী শ্রমিক আত্মঘাতী হয়েছেন। দক্ষিণ ২৪ পরগনা জেলার ভাঙড়। ভাঙড়ের জয়পুরের ৩৫ বছরের যুবক সফিকুল গাজি এসআইআর আতঙ্কে আত্মঘাতী হয়েছেন বলে তাঁর পরিবারের দাবি। অপরদিকে বীরভূমের ইলামবাজারে আত্মঘাতী হয়েছেন এক বৃদ্ধা। মুর্শিবাদের কান্দিতে SIR এর আতঙ্কে আত্মহত্যা করেছে মেহুল শেখ।

আরও পড়ুন- এসআইআর প্রক্রিয়ায় মৃত ভোটার চিহ্নিতকরণে ‘সমব্যথী’ প্রকল্পের সহযোগিতা নিচ্ছে নির্বাচন কমিশন

এত মানুষের মৃত্যু নিয়ে মুখ খুলেছে তৃণমূল। শাসকদলের বক্তব্য, বিজেপি এই এসআইআর নিয়ে ভুল প্রচার চালাচ্ছে তার জেরেই এই ধরনের ঘটনা ঘটছে।

অপরদিকে বিজেপির দাবি, এই ধরনের ঘটনার জন্য দায়ী তৃণমূল। তারা সাধারণ মানুষকে বিভ্রান্ত করছে। অকারণে মানুষকে ভয় পাওয়ানো হচ্ছে।

দেখুন আরও খবর-